દેશે આજે એ સંત પરપંરા તરફ જવાની જરૂર છે. ગુજરાતમાં કોઇપણ આફત આવે ત્યારે સરકાર તો તેની રીતે કંઇકને કરતી હોય પરંતુ આપણા સંતો મંહતો પોતાના ગજા બહાર પણ સેવા કરતા હોય છે. ઉત્તરાખંડમાં આટલી મોટી આફત આવી ગઇ, આફત વખતે અનેક એવા સાધુ સંતો અને સમાજિક સંસ્થાને જોયા કે જે લોકો તરત જ દોડી જઇને મદદ માટે હાથ લંબાવ્યો હતો, આ એક ઉત્તમ શક્તિ છે, સમાજને સમર્પિત શક્તિ છે. આ સમર્પિત શક્તિને એક તાંતણે બાધવામાં આવે તો આખી દૂનિયાને આશ્ચર્ય થશે કે કરોડો લોકોની સેવામાં ખપી ગયેલી આ સંત પરપંરા આજે પણ એ કામને નીભાવી રહી છે.